6. Forslag til "Indsatsplan Favrskov - Indsatsplan for grundvandsbeskyttelse" (Åben)
Tidl. politisk behandling BY, 28.11.17, pkt. 140
Forventet sagsgang
TM-U, ØK, BY, høring, TM-U, ØK, BY
Lovgrundlag
Vandforsyningsloven, Indsatsplanbekendtgørelsen,  
Miljøbeskyttelsesloven
SAGENS INDHOLD
Byrådet skal i denne sag tage stilling til udsendelse af forslag til ”Indsatsplan Favrskov – Indsatsplan for 
grundvandsbeskyttelse” i offentlig høring. ”Indsatsplan Favrskov – Indsatsplan for grundvandsbeskyttelse” 
er udarbejdet efter vandforsyningslovens §§13 og 13a. Den omfatter hele kommunen og annullerer tidligere 
indsatsplaner for grundvandsbeskyttelse. Alle almene vandforsyninger er omfattet.
Favrskov Kommune skal udarbejde indsatsplaner for beskyttelse af grundvandet på baggrund af den 
statslige kortlægning af grundvandsressourcerne. Beskyttelse af grundvandet sker dels gennem generelle 
regler, som gælder overalt i landet, og dels gennem den målrettede beskyttelse for særligt udpegede 
arealer. Den generelle beskyttelse omfatter blandt andet en godkendelsesordning for pesticider, 
gødskningsnormer og 25 meter beskyttelseszoner omkring boringer.
Den generelle grundvandsbeskyttelse er ikke tilstrækkelig til at sikre drikkevandet alle steder. 
Indsatsplanen skal i henhold til vandforsyningsloven supplere den generelle regulering med særlige 
beskyttelsestiltag. Disse giver anledning til en kombination af generelle indsatser og målrettede indsatser.
Forslaget til ”Indsatsplan Favrskov – Indsatsplan for grundvandsbeskyttelse” beskriver de indsatser og 
retningslinjer, som Teknik og Miljø vurderer nødvendige for at sikre beskyttelsen af drikkevandet i 
kommunen.
Indsatserne (bilag 1) består af:

Målrettede indsatser i forhold til nitrat og pesticider. 

Generelle indsatser som retningslinjer for prioritering af tilsyn, udarbejdelse af tilladelser og andre 
afgørelser. 

Aftaler med vandværker, Region Midtjylland m.v. 
Teknik og Miljø anbefaler, at kommunen vurderer behovet for rådighedsindskrænkninger på 
dyrkningsjorden inden for de nitratfølsomme områder i de almene vandværkers indvindingsoplande. 
Nitratrestriktioner forventes på omkring 3 % af kommunens areal.
Teknik og Miljø anbefaler desuden, at kommunen vurderer behovet for rådighedsindskrænkninger på 
dyrkningsjorden vedrørende pesticider indenfor de sårbare områder i BNBO (boringsnære 
beskyttelsesområder). Dette svarer til under 1 % af kommunens areal. 
VURDERING
I indsatsplanen fastlægges det nødvendige beskyttelsesniveau i forhold til nitrat og pesticider med en 
målsætning om, at drikkevandskvalitetskravene kan overholdes nu og i fremtiden.
Sagsnr. EMN-2020-30631
DokID: 2426529
Sagsbehandler iros
Byråd
31-08-2021 19:00
Teknik og Miljø anbefaler, at behovet for rådighedsindskrænkninger på dyrkningsjorden inden for de 
nitratfølsomme områder i de almene vandforsyningers indvindingsoplande vurderes. 
Teknik og Miljø foreslår konkret, at retningslinjerne ændres til at inddrage nitratindhold i selve 
vandforsyningsboringen i vurderingen. Dette skal supplere beregning af nitratudvaskning i 
indvindingsoplandet. Ændringen vil medføre en mere robust vurdering af indsatsbehov.
Med hensyn til pesticider anbefaler Teknik og Miljø fortsat at gennemføre rådighedsindskrænkninger via 
restriktioner på brug af nitrat og pesticider på dyrkningsjorden inden for de sårbare områder i BNBO 
(boringsnære beskyttelsesområder). Ved vandindvinding er der en tragteffekt, der betyder, at der er behov 
for målrettet beskyttelse inden for BNBO. Derudover foreslås der krav om målrettet beskyttelse indenfor de 
sprøjtemiddelfølsomme indvindingsområder. Teknik og Miljø anbefaler at afvente statens udpegning af de 
sprøjtemiddelfølsomme indvindingsområder på lerjorde, inden kravene iværksættes. Udpegningen 
forventes at komme primo 2022.
I [adresse] gennemføres [adresse] på større arealer end BNBO. Teknik og Miljø vurderer, at 
der ikke i [adresse] er samme pres på grundvandsressourcen, og at en indsats på større arealer end BNBO 
ikke vil være proportional. 
Desuden foreslår Teknik og Miljø, at vandforsyningerne er ansvarlige for at indgå aftaler om 
rådighedsindskrænkninger med lodsejere. Byrådet vedtog i forbindelse med ”Indsatsplan Hadsten”, at 
Favrskov Kommune var ansvarlig for opgaven. Denne ændring er i overensstemmelse med ønske fra 
Vandsamarbejdet.
Forslaget til ”Indsatsplan Favrskov – Indsatsplan for grundvandsbeskyttelse” lægger op til, at Byrådet, når 
forslaget skal behandles efter den offentlige høring, også træffer beslutning om:

At vandforsyningerne skal forsøge at indgå frivillige aftaler og afholde udgifterne til 
rådighedsindskrænkninger af dyrkningsretten. 

At tilkendegive at ville ekspropriere dyrkningsretten, hvis frivillige aftaler ikke er mulige.

At arbejde for gennemførelse af nabokommuners indsatsplaner, hvis disse omfatter arealer i 
Favrskov Kommune.

At ophæve de fem eksisterende indsatsplaner (Indsatsplan Truelsbjerg, [adresse], Arne Knudsen, Bjerringbro 
Nord og Syd for arealer i [adresse] samt Indsatsplan Hadsten. 
”Indsatsplan Favrskov – Indsatsplan for grundvandsbeskyttelse” medfører ikke direkte reduktion af CO2-
udledning, men understøtter etablering af mere skov og natur. Hvis landbrugsjord tages ud af omdrift, kan 
det medføre en øget CO2-binding.
Det foreslås, at energianlæg med lodrette, dybe jordvarmeboringer ikke tillades inden for sårbare 
indvindingsoplande til almene vandforsyninger. Det vurderes ikke, at ”Indsatsplan Favrskov – Indsatsplan 
for grundvandsbeskyttelse” vil konflikte med Favrskov Kommunes eksisterende planer eller ambitioner for 
CO2-reduktion.
ØKONOMI
Der er ikke direkte udgifter for kommunen forbundet med vedtagelsen af indsatsplanen.
Indsatser til beskyttelse af grundvandet kan dog være vidtgående for nogle af lodsejerne. De enkelte 
lodsejere 
kompenseres 
økonomisk 
af 
Vandsamarbejdet 
for 
rådighedsindskrænkningen 
på 
dyrkningsjorden. 
Det er svært at fastsætte udgifterne til erstatning for rådighedsindskrænkninger på dyrkede 
landbrugsarealer. Udgifterne afhænger af mange faktorer. F.eks. er udvaskningsniveauet og 
proportionalitetsafvejningen afgørende for, hvor mange hektar, det er nødvendigt at have 
rådighedsindskrænkninger på. De konkrete erstatninger vil blive vurderet i de enkelte sager.
Indsatser skal være proportionale. Det betyder, at udgifter til drikkevandsbeskyttelse skal stå mål med 
vandforsyningens værdi og grundvandsressourcens betydning.
Almene vandforsyninger indbetaler 1,60 kr./m3 ekskl. moms til Vandsamarbejdet. Det svarer til ca. 300 kr. 
om året for en almindelig husstand med et vandforbrug på 150 m3. Vandsamarbejdet finansierer 
erstatningerne. Kommunen vurderer indsatsbehov, faciliterer processen og sikrer nødvendig faglig eller 
juridisk afklaring.
Teknik og Miljø forpligter sig i indsatsplanen til at have øget fokus på virksomheder og anlæg i 
vandforsyningernes indvindingsområder. Det vil betyde flere tilsyn, flere vurderinger og dermed en øget 
mængde sagsbehandling. 
Lønudgifter til forvaltningens opgaver i forbindelse med gennemførsel af indsatsplanen vurderes at kunne 
løses indenfor eksisterende budget, mens det vurderes, at der vil være behov for tilførsel af midler til 
rådgiverydelser mv. på årligt 350.000 kr. i perioden 2023-2025 og efterfølgende 300.000 kr. årligt i 7-8 år 
(afhængig af den periode, Vandsamarbejdet indgår dyrkningsaftaler i). Rådgiver skal bistå med juridisk og 
faglig afklaring samt proces omkring og tilsyn med aftaler. Der vil i forbindelse med budget 2023-2026 blive 
udarbejdet en særskilt budgetblok i forhold hertil.
INDDRAGELSE
Forslag til ”Indsatsplan Favrskov – Indsatsplan for grundvandsbeskyttelse” er blevet drøftet med 
Koordinationsforum for Grundvand, der har repræsentanter for bl.a. vandværkerne i kommunen, [adresse] 
Naturfredningsforening og lokale landbrugsorganisationer. Deres bemærkninger er indarbejdet i 
planforslaget. Koordinationsforum har desuden været inddraget ved opstart af indsatsplanen og skal 
præsenteres for indsatsplanen efter den offentlige høring.
Vandforsyningerne har været indkaldt til et møde i forbindelse med opstart af ”Indsatsplan Favrskov – 
Indsatsplan for grundvandsbeskyttelse”. Teknik og Miljø har orienteret om indsatsplanen på 
[adresse] generalforsamling, og der vil blive afholdt et informationsmøde for vandforsyningerne i 
høringsperioden for ”Indsatsplan Favrskov – Indsatsplan for grundvandsbeskyttelse”. 
Teknik og Miljø har løbende afholdt møder med Vandsamarbejdet om vurdering af indsatsbehov over for 
nitrat og pesticider samt om processen for arbejdet med at indgå frivillige aftaler med lodsejere.
Landbrugsorganisationerne har deltaget i drøftelse af retningslinjer for vurdering af indsatsbehov over for 
nitrat og pesticider. Teknik og Miljø har deltaget i et medlemsmøde og været i dialog med en kreds af 
lodsejere i BNBO. Teknik og Miljø vil afholde et informationsmøde for lodsejere med jord i BNBO eller 
indvindingsopland i høringsperioden for ”Indsatsplan Favrskov – Indsatsplan for grundvandsbeskyttelse”.
Lodsejere, som kan blive direkte berørt, skal orienteres om, hvilken betydning en kommende indsatsplan 
forventes at få for dem. Denne orientering iværksættes efter, Byrådet har truffet beslutning om at sende 
forslaget til indsatsplan i høring.
INDSTILLING
Direktøren for Teknik og Miljø indstiller til Byrådet:
1.
At forslag til ”Indsatsplan Favrskov – Indsatsplan for grundvandsbeskyttelse” godkendes og 
fremlægges i offentlig høring i 12 uger.
BESLUTNING
Teknik- og Miljøudvalget, 12. august 2021:
Fraværende: Sebastian Rasmussen
Indstilles godkendt.
Økonomiudvalget, 19. August 2021:
Fraværende: Ingen
Indstilles godkendt
Byrådet, 31. august 2021:
Fraværende: Hanne Laursen
Godkendt.
Bilag
1.
Oversigt over indsatser og retningslinjer i [adresse] (2448008)
